Kujtim Gjonaj

**Kujtim** Gjoni (Gjonaj) është skenarist, regjisor i filmave dokumentarë dhe vizatimorë, producent dhe botues shqiptar.
Kujtim Gjonaj ka lindur në 13 nëntor të vitit 1946 në qytetin e Tiranës. Në vitin 1968 mbaron studimet e larta në Universitetin e Tiranës Dega Gjuhë – Letërsi dhe po atë vit fillon punën si redaktor i skenarëve të filmave dokumentarë në Kinostudion “Shqipëria e Re”. Në vitin 1974 kalon si regjisor në sektorin e filmave dokumentarë duke shkruar edhe shumë nga skenarët e këtyre filmave.

### Vlerësime 
Përmendim këtu disa nga filmat dokumentarë me të cilat është vlerësuar me Çmime kombëtare dhe ndërkombëtare. Në vitin 1982 do të nderohet me Çmimin e II-të në Konkursin Kombëtar Letraro – Artistik për Skenarin për skenarin e filmit “Kryengritjet e Mëdha”, në vitin 1986 filmi “Më e madhja dashuri” do të vlerësohej si filmi më i mirë i vitit, në 23 prill të vitit 1990 filmi “Kështjella e Këngëve” do të vlerësohej me Kupën e Festivalit në Festivalin e VIII-të të Filmit Dokumentar dhe Vizatimor Shqiptar, në vitin 1995 filmi “Shembja e idhujve” do të vlerësohej me Çmimin e I-rë në Festivalin Ndërkombëtar të Filmit të shkurtër në Palermo (Palermo Film Festival), në vitin 1998 do të vlerësohej gjithashtu me Çmimin e I-rë në Konkursin e V-të Ndërkombëtar të Mesdheut të Filmit Dokumentar dhe Reportazhit (Premio Internazionale del Documentario e del Reportage Mediterraneo).

### Jeta profesionale 
Në filmin artistik ai ka shkruar katër skenarë, përmendim këtu skenarin e filmit "Thirrja" që do të ishte dhe skenari i tij i parë në filmin artistik në vitin 1976,
filmat “Ata ishin katër” dhe “Cirku në fshat” në vitin 1977, filmin “Këshilltarët” në vitin 1979. Pas viteve 90’ Kujtim Gjonaj ka qenë për një kohë Drejtor i Alba Filmit dhe më pas krijoi një shtëpi prodhuese filmike, "Bota Shqiptare", ndërmjet të cilës vazhdon krijimtarinë e tij profesionale. Kjo shtëpi prodhuese është edhe një shtëpi botimi ma anë të së cilës botuesi Gjonaj prodhon biografitë e figurave të shquara të kombit si Ali Pasha Tepelenën, Faik Konica, Jeronim De Rada, Naim Frashëri, Nënë Tereza, Sulejman Pitarka (Artist i Popullit)), etj. Këto biografi i shërbejnë më pas si bazë për skenarët e filmave dokumentarë mbi këto figura. Me dokumentarin "Enciklopedi që ecën më këmbë", Kujtim Gjonaj do të vlerësohej me Kupën e Festivalit në Festivalin e XII-të të Filmit Dokumentar Shqiptar të mbajtur në Tiranë në vitin 2006. U nda nga jeta më 28 shkurt 2021.

## Filmografia 
### Skenare 
* Këshilltarët, (1979) 
* Ata ishin katër, (1977) 
* Cirku në fshat   (1976)
* Thirrja, (1976)

### Regjisor dhe skenarist  filmi dokumentar 
*Shkolla dhe praktika                                                    1969  skenarist
*Fëmijtë tanë                                                                1971        "
*Vëllezërit Topulli                                                          1972        "
*Motive nga dita e dielë                                                1973        "
*Se u mbushen malet plot me partizanë                      1974    skenarist   &  regjisor  
*Tregim për një hero                                                    1975            "         &       "
*Lidhja shqiptare                                                          1978    skenarist   
*Rinia dhe çeliku                                                          1980    skenarist   &  regjisor  
*Artistë në punë dhe në skenë                                     1981         "           &       "
*Kryengritjet e mëdha                                                   1982         "           &       "
*Arti shqiptar në mesjetë                                              1983    skenarist
*Në gjurmë të një historie                                             1984    skenarist   &  regjisor
*Më e madhja dashuri                                                   1986   regjisor
*Një qytet në telajo                                                        1987        "         
*Kështjella e këngëve                                                    1988        "
*Etyd pranë detit                                                            1989   skenarist
*Meditim                                                                         1990   regjisor
*Drejt Europës                                                                1991       "
*Shqiptarët e Zvicrës                                                     1992        "
*Shembja e idhujve                                                        1993       " 
*Gjaku ynë i shprishur (Jeronim De Rada)                    1998   skenarist & regjisor & producent
*Ditët e fundit të një luani (Ali Pashë Tepelena)             2001   regjisor    & producent      
*Nënë  Tereza                                                                2003    regjisor    & producent
*Enciklopedia që ecte me këmbë ( Faik Konica)            2005    regjisor
*Pse                                                                               2007         "
*Endërra e Çamerisë                                                     2010         "
*Magjia Pano ( Panajot Pano)                                        2012    regjisor
*Deti i diturive- Hasan Tahsin ( Hoxha Tahsin)               2013          "
*Margarita ( Margarita Xhepa)                                       2014     regjisor
*Gjithcka për Kosovën ( Ramush Haradinaj)                 2015           "
*Saga e Dinejve ( Abedin Dino dhe trashëgimtarët)      2017           "
*I fundmi i rilindasve ( josif Bageri)                                2018           "
*
*

###### Çmime 
Çmimi i parë për ciklin me tregime             "Në emër të jetës" Konkur letrar i gazetës  "Studenti"  1967

Çmimi i tretë për vëllimin me tregime         "Fëmijtë tanë" në konkursin kombëtar për letërsinë.    1971

Çmimi i parë për reportazhin                     "Metalurgët" konkurs i gazetës  "Puna"                        1980

Çmimi i dytë për skenarin e filmit dok         "Kryengritjet e Mëdha."  konkurs  kombëtar                 1982   

Vlerësohet si dokumentari më i mirë          "Më e Madhja  Dashuri  "                                              1986

Kupa e Festivalit të Tetë të filmit dok. me filmin "Kështjella e këngëve"                                          1990     

Çmimi i spekatorit për filmin                       "Kështjella e Këngëve "                                                  1990

Çmim special në Festivalin e pestë të filmit në Palermo me filmin "Shembja e idhujve "                 1998

Çmimi i Akademise Kult për filmin             " Enderra e Çamërisë"                                                    2011

**Vlerësime**

1979          Medalja "Naim  Frashëri"

1987         Urdhëri   "Naim  Frashëri" klasi I

2002         Urdhëri   "Naim  Frashëri" I Artë

2012         Titulli       "Mjeshtër i Madh"

2016         Titulli       "Mirënjohje e Mallakastrës"

2016          Titulli       "Qytetar Nderi i Tepelenës"

2016          Titulli       "Mirënjohje e Çamërisë"  

2016         Vlersim    "Mirënjohje e Q.K të.Kinematografisë

2017          Titulli       "Regjisor i shquar"  nga Instituti "Media dhe imazhi'

2018          Titulli       "Personalitet i shquar" i shoqatës "Shqipëria" 

2018          Titulli       "Mirënjohje" nga Shoqata kulturore e shqiptarëve të Rumanisë për filmin "Josif Bageri"

2019          Titulli       "Mirënjohje " nga Bashkia Kuçovë   

2019          Titulli"      "Personalitet i shquar" i Shoqatës Atdhetare "Labëria" Nder i Kombit"

2019          Titulli       "Artist i shquar" nga shoqata kulturore  "Pegaso"